Willelmus, Dei gracia Autissiod. episcopus, omnibus præsentes litteras inspecturis, in Domino salutem. Noverint universi quod in presentia nostra constitutus, bonæ memoriæ Stephanus Porreni, laborans in extremis, ob remedium animæ suæ, in perpetuum dedit elemosinam monasterio de Crisenone staulum unum in foro Autissiod., in quo venduntur sotulares. In cujus rei memoriam, presentes litteras fecimus annotari et sigilli nostri munimine roborari. Actum, anno ab incarnatione Domini Mº CCº tercio-decimo.